Slovenské národné múzeum

**Slovenské národné múzeum** (**SNM**) je vrcholná štátna zbierkotvorná, vedeckovýskumná a kultúrno-vzdelávacia inštitúcia v oblasti múzejnej činnosti na Slovensku. 

Na základe prieskumu a vedeckého výskumu zhromažďuje, dokumentuje, odborne spracováva, vedecky zhodnocuje, ochraňuje, sprístupňuje a vo verejnom záujme využíva zbierkové predmety ako doklady vývoja slovenskej prírody a spoločnosti, slovenského národa a etnických spoločenstiev. Plní úlohy súvisiace s tvorbou, evidenciou a ochranou zbierok ako súčasti národného kultúrneho dedičstva. 

V rámci kultúrno-vzdelávacej činnosti prezentuje zbierkové fondy prostredníctvom stálych expozícií a výstav doma i v zahraničí a realizuje aj ďalšie formy múzejnej komunikácie. Rieši vedeckovýskumné úlohy a výsledky sprístupňuje verejnosti formou vydavateľskej a publikačnej činnosti.

Slovenské národné múzeum bolo zapojené do digitalizácie kultúrneho dedičstva Slovenska, vzniknutý digitálny obsah je sprístupnený na portáli Slovakiana.

Od 7. mája 2025 je riaditeľkou Slovenského národného múzea Andrea Predajňová.

## Dejiny
right|thumb|Hlavné sídlo Slovenského národného múzea na Fajnorovom a Vajanského nábreží
Myšlienka zriadenia národného múzea sa objavovala na Slovensku už od počiatkov národného obrodenia a vrcholila v čase vzniku Matice slovenskej. Pevnejšie organizačné a zbierkotvorné základy potrebné na jeho inštitucionalizáciu však položila až v roku 1893 Muzeálna slovenská spoločnosť, ktorá vznikla predovšetkým vďaka neúnavnému úsiliu Andreja Kmeťa, zakladateľa Slovenského národného múzea. Od vzniku Muzeálnej slovenskej spoločnosti je múzeum najdlhšie kontinuitne pôsobiacou národnou vedeckou a kultúrnou inštitúciou, ktorej aktivity nielenže suplovali aj funkcie iných celonárodných ustanovizní, ale sa tiež zúčastňovali, najmä zbierkovými fondmi, na vytváraní ďalších. Múzeum podporilo napríklad vznik národnej knižnice, národného archívu i národnej galérie a v nemalej miere prispelo k vytvoreniu celonárodnej pamiatkárskej inštitúcie a reštaurátorských dielní. 

right|thumb|Slovenské národné múzeum, pohľad z parku na Vajanského nábrežia (pilón s levom a starým česko-slovenským znakom – inštalácia pred budovou z roku 1988 – bol v roku 2010 nahradený pamätníkom T. G. Masaryka)

## Múzeá SNM
* Prírodovedné múzeum v Bratislave (budova SNM)
* Archeologické múzeum v Bratislave 
* Historické múzeum v Bratislave (Bratislavský hrad)
* Slovenské národné múzeum v Martine
** Etnografické múzeum v Martine
** Múzeum Andreja Kmeťa v Martine
** Múzeum Karola Plicku (Prónayovská kúria)
** Múzeum Martina Benku (Dom Martina Benku)
** Múzeum slovenskej dediny v Jahodníckych hájoch
** Múzeum kultúry Čechov na Slovensku v Martine (dom manželov Horákovcov)
** Múzeum kultúry Rómov na Slovensku v Martine
* Múzeum Slovenských národných rád v Myjave
** Dom pani Koléniovej v Myjave
** Múzeum M. R. Štefánika v obci Košariská (Rodný dom Milana Rastislava Štefánika)
* Hudobné múzeum
* Múzeum Červený Kameň
* Múzeum Betliar
* Múzeum Bojnice
* Spišské múzeum v Levoči
* Múzeum bábkarských kultúr a hračiek na hrade Modrý Kameň 
* Múzeum židovskej kultúry v Bratislave
** Múzeum holokaustu v Seredi
** Synagóga v Prešove
* Múzeum kultúry Maďarov na Slovensku
**Brämerova kúria v Bratislave
** Dom Kálmána Mikszátha v obci Sklabiná
** Kaštieľ Imreho Madácha v obci Dolná Strehová
* Múzeum kultúry karpatských Nemcov
** Dom Karpatskonemeckého spolku v Nitrianskom Pravne
** Suňalova kúria v Bratislave
* Múzeum ukrajinskej kultúry vo Svidníku
* Múzeum rusínskej kultúry v Prešove
* Múzeum Ľudovíta Štúra v Modre
* Múzeum kultúry Chorvátov na Slovensku v Bratislave – časť Devínska Nová Ves

## Referencie

## Iné projekty

## Externé odkazy
* Slovakiana – domovská stránka

## Zdroje

* SNM Oficiálne stránky Slovenského národného múzea
* 


Kategória:Múzeá na Slovensku
Kategória:Kultúra v Bratislave
Kategória:Organizácie založené v 1961
Kategória:Národné múzeá
Kategória:Múzeá v Bratislavskom kraji